גוגל (חברה)

| --- | --- |


 נתונים כלליים
 סוג:  חברה ציבורית
 בורסה:  נאסד"ק (19 באוגוסט 2004–GOOG)  נאסד"ק (אפריל 2014–GOOGL) 
 מייסדים:  סרגיי ברין, לארי פייג' 
 תקופת הפעילות:  4 בספטמבר 1998 – הווה (26 שנים) 
 חברת אם:  אלפאבית 
 חברות בנות:  AdMob  Keyhole  מוטורולה חטיבה ניידת  ImageAmerica  Fitbit  Kaltix  בוסטון דיינמיקס  Nest  יוטיוב  מדריך זגאט  DoubleClick  Waze  גוגל שווייץ  BufferBox  גוגל אנרגיה  Endoxon  GV  חברת גוגל (אירלנד)  Google Cloud Platform  חברת גוגל (קנדה)  SlickLogin  Google Workspace  Google Poland  Google Open Source  Google Voice  Urchin Software Corporation  Nest  Google Ads  ויימו  dMarc Broadcasting  Google Affiliate Network  Postini  Google X  Google.org  Google Store  VirusTotal.com  DeepMind  WIMM One  Bump (סטארטאפ)  Blogger  גוגל סין  Picnik  Neotonic Software  PeakStream  ITA Software  Planetary Ventures  On2 Technologies  FeedBurner  Google Japan G.K. 
 מיקום המטה:  מאונטיין ויו, קליפורניה, ארצות הברית
 קואורדינטות:  37°25′20″N 122°05′04″W﻿ / ﻿37.42222°N 122.08444°W﻿ / 37.42222; -122.08444מיקום המטה
 משרד ראשי:  ארצות הברית גוגלפלקס, מאונטיין ויו, קליפורניה, ארצות הברית
 ענפי תעשייה:  תעשיית האינטרנט, טכנולוגיית מידע, אינטרנט, שיווק באינטרנט, תעשיית התוכנה, מנוע חיפוש אינטרנטי 
 מוצרים עיקריים:  מנוע החיפוש גוגל ג'ימייל YouTube אנדרואיד (מערכת הפעלה) גוגל כרום גוגל פלוס גוגל מפות מכוניות אוטונומיות (Google Auto) Google Play  Chrome OS Waze נקסוס (סמארטפונים, טאבלטים) פיקסל (סמרטפונים)
 הכנסות:  307 מיליארד דולר (2023)
 רווח:  73.8 מיליארד דולר (2023)
 מנכ"ל:  סונדאר פיצ'אי 
 עובדים:  178,234 (2023)
  
 www.google.com
 
חברת גוגל (באנגלית: Google LLC) היא חברת טכנולוגיה אמריקנית ותאגיד רב־לאומי, בבעלות חברת־האם, אלפאבית. חברת גוגל, מתמחה בשירותים ומוצרים הקשורים לאינטרנט, הכוללים טכנולוגיות פרסום מקוון, מנוע חיפוש, מחשוב ענן, תוכנה וחומרה. עיקר הכנסותיה מגיע מפרסום ברשת, דרך שירותי הפרסום שלה – Google Ads (לשעבר AdWords), ופעילות הליבה של החברה היא פרסום, בהתבסס על נתונים הנאספים על המשתמשים.
החברה הוקמה בספטמבר 1998 על ידי לארי פייג' וסרגיי ברין, בעת שלמדו באוניברסיטת סטנפורד, והפכה לחברה ציבורית באוגוסט 2004. בהצהרת הכוונות הרשמית של החברה היא "לארגן את כלל המידע העולמי ולהופכו לנגיש ויעיל לכלל העולם".
חברת הייעוץ גרטנר העריכה כי גוגל עושה שימוש ביותר ממיליון שרתי אירוח ברחבי העולם, ושבכל יום שרתי גוגל מטפלים ביותר ממיליארד שאילתות חיפוש וביותר מ־24 פטה־בית של מידע שנוצר על ידי משתמשים בשלל שירותיה של גוגל.
החברה מציעה מגוון מוצרי אינטרנט, כגון: שירות הדואר האלקטרוני "ג'ימייל", אתר הווידאו "YouTube" ואתר הבלוגים Blogspot של חברת Blogger, שנרכשה על ידי גוגל בשנת 2003.
גוגל מציעה גם תוכנות שולחניות כגון: דפדפן האינטרנט "גוגל כרום", תוכנת ארגון ועריכת תמונות – "Google Photos" ותוכנת מסרים מיידיים – "Google Chat".
גוגל מובילה את פיתוחה של מערכת ההפעלה לטלפונים סלולריים "אנדרואיד", מערכת ההפעלה למחשבים "Chrome OS" מערכת ההפעלה לטלוויזיות Android TV.
האתר הראשי של גוגל, google.com, הוא האתר הנצפה ביותר באינטרנט. בבעלותה גם אתרים נוספים כגון YouTube, ‏Blogger ו־Orkut.
החברה היא אחת מחמש חברות הביג טק – חברות טכנולוגיית המידע הגדולות ביותר בארצות הברית. מרכזיותה של החברה בשוק האינטרנט העולמי גוררת עניין רב בתרבות העולמית ופעילותה מסוקרת בחדשות תדיר. החברה זכתה אף לביקורות בשלל נושאים, בין היתר בענייני פרטיות, זכויות יוצרים וצנזורה.